2020 तक भारत में सबसे ज्यादा हार्ट मरीज
भारतियों की लाइफ स्टाइल और खानपान के कारण यहां हार्ट मरीजों की तदाद तेजी से बढ़ रही है। 2020 तक दुनिया में सबसे ज्यादा हार्ट मरीज भारत में होंगे। यह जानकारी ख्यात हार्ट विशेषज्ञ डॉ. सुब्रतो मंडल ने गुरुवार को साझा की।
नर्मदा हेल्प ग्रुप ने अग्निहोत्री गार्डन में स्पंदन नर्मदा लाइफ स्टाइल जागरूकता कार्यक्रम किया था। इसी में डॉ सुब्रतो मंडल आए थे। उन्होंने हार्ट की बीमारी से बचने के तरीके बताए। डॉ सुब्रतो ने कहा हमारे यहां लोग चैकअप नहीं कराते। इसलिए हार्ट संबंधित बीमारियों का पता नहीं चल पाता। इसलिए हार्ट अटैक की स्थिति में हर तीसरे व्यक्ति की मौत हो जाती है। 2020 तक भारत में सबसे ज्यादा मरीज हार्ट के होंगे।
होशंगाबाद। स्पंदन कार्यक्रम में मौजूद श्रोता। इनसेट : डॉ. राजेश शर्मा।
योग तनाव को दूर करता है
नर्मदा अस्पताल के संचालक डॉ. राजेश शर्मा ने कहा हार्ट संबंधी सुविधाएं हर जगह नहीं होती। ऐसे में सावधानी रखना बहुत जरूरी है। हमारी कोशिश होनी चाहिए कि हम बीमारी को उस स्थिति तक न जाने दें कि इलाज के लिए बाहर जाना पड़े। हार्ट संबंधित बीमारियों का सबसे बड़ा कारण तनाव है। तनाव के कारण ही हार्ट जैसी बीमारी होती है। तनाव योग से दूर हो सकता है। तनाव हमारी मानसिक अवस्था है। वह भी खुद की ही रची हुई। शरीर में किसी भी प्रकार का विचलन तनाव है। डॉ. शर्मा ने कहा मैं एलोपैथी, आयुर्वेदिक और झाडफ़ूक सभी तरह के इलाज पर विश्वास करता हूं। कार्यक्रम में एडीजे योगेश दत्त शुक्ला, जिला पंचायत सीईओ अभिजीत अग्रवाल सहित गणमान्य नागरिक और डॉक्टर्स शामिल हुए।
स्पंदन कार्यक्रम
bho_Deva hin_Deva hin_Deva bho_Deva hin_Deva hin_Deva hin_Deva